Diari Oficial de la Generalitat Valenciana


Sumari del DOGV 6526, del 23-05-2011 (2011/5901)

Informació pública de la sol·licitud d'autorització ambiental integrada, amb avaluació d'impacte ambiental i sol·licitud de declaració d'interés comunitari incloses, per a una activitat d'abocador de residus inerts per a la recuperació de buits miners i valorització de residus de la construcció i demolició (RCD) promoguda per Canteras y áridos Llauri, SL, a Llaurí.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6526

Data del DOGV
:   23-05-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/5901


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Informació pública de la sol·licitud d'autorització ambiental integrada, amb avaluació d'impacte ambiental i sol·licitud de declaració d'interés comunitari incloses, per a una activitat d'abocador de residus inerts per a la recuperació de buits miners i valorització de residus de la construcció i demolició (RCD) promoguda per Canteras y áridos Llauri, SL, a Llaurí. [2011/5901]  
De conformitat amb el que estableixen l'article 27 del Decret 127/2006 (DOGV 20.09.2006), el qual desenvolupa la Llei 2/2006, de 5 de maig, de prevenció de la contaminació i qualitat ambiental; l'article 3 del Reial decret legislatiu 1/2008, d'11 de gener, pel qual s'aprova el Text refós de la llei d'avaluació d'impacte ambiental de projectes, i l'article 37.2.a) de la Llei 10/2004, de 9 de desembre, de la Generalitat Valenciana, sobre sòl no urbanitzable, se sotmet a informació pública l'expedient número AAIII/2010/06/46, seguit a instàncies de Canteras y Áridos Llauri, SL, amb CIF D09118711 i domicili social al Camí de Xirivella, s/n, d'Aldaia (València), que té com a objecte l'atorgament de l'autorització ambiental integrada per a una activitat d'abocador de residus inerts per a la recuperació de buits miners i valorització de residus de la construcció i demolició (RCD) a Llaurí.  
  
- Peticionari: Canteras y Áridos Llauri, SL.  
- Emplaçament: parcel·les 33 i 83 del polígon 1, pedrera Barranc de Lerón i pedrera Barranc del Moliner, a Llaurí (València).  
- Projecte: abocador de residus inerts per a la recuperació de buits miners i valorització de residus de la construcció i demolició (RCD).  
  
- Volum total de l'abocador: 2.959.223,5 m³.  
- Capacitat total de residus que s'han d'abocar: 4.161.408,1 t  
La qual cosa es posa en general coneixement perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Comunitat Valenciana, les corporacions i els particulars interessats puguen presentar les al·legacions que estimen convenients.  
Durant aquest termini les persones interessades poden examinar el projecte presentat a la Unitat de Control Integrat de la Contaminació de la Direcció Territorial de Medi Ambient, Aigua, Urbanisme i Habitatge, edifici Trade Center, c/ del Professor Beltran Bàguena, 4, a València, i a l'Ajuntament de Llaurí, on estaran exposats en hores d'atenció al públic (de 09.00 a 14.00).  
  
València, 11 d'abril de 2011.- El director territorial: Vicente Collado Capilla.